OpenLLM-France/wikimedia huggingface dataset:
# Ling Li

Ling Li (xinès simplificat: 凌力; pinyin: Líng Lì) (Yan'an 1942 - Pequín 2018) escriptora, cineasta i historiadora xinesa. Guanyadora del Premi Mao Dun de Literatura de l'any 1991 per la seva novel·la 少年天子 traduïda a l'anglès com Youth Son o Youth Son of Heaven, o The Young Prince.

## Biografia

Ling Li (es el nom de ploma de Zeng Lili) va néixer a Yan'an, província de Shaanxi (Xina) el 13 de febrer de 1942. El 1965 es va graduar a la Facultat d'Enginyeria de Telecomunicació Militar de Xi'an. Després de dotze anys de treball en tecnologia d'enginyeria de míssils, va ser transferida a l'Institut de Recerca Històrica de la dinastia Qing de la Universitat Renmin de la Xina ,on va començar la seva carrera com a investigadora i també el procés de creació literària.
L'any 2000 va entrar a l'Acadèmia de Cinema de Pequín, on va estudiar direcció amb el cineasta Xie Fei. El director i escriptor Li Heng, amb el suport d'una productora de Hong Kong, va dirigir una sèrie de televisió sobre la vida de l'emperador Yongzheng basada en la novel·la de Ling, 少年天子.
Ha sigut vicepresidenta de l'Associació d'Escriptors de Pequín, i del 6è Comitè Nacional de l'Associació d'Escriptors Xinesos.
Va morir a Pequín el 18 de juliol de 2018.

## Obres

| Any | Títol xinès | Títol o traducció a l'anglès |
| 1980 | 星星草 | Star Grass |
| 1980 | 幼年 | Childhood |
| 1984 | 火炬在燃烧 | The Torch is Burning |
| 1987 | 少年天子 | The Young Prince |
| 1989 | 失落在龟兹古道的爱 | Love Lost on the Ancient Road of Qiuci |
| 1990 | 生死饮食男女, 清代民俗趣谈 | "Vida i mort, menjar i beure homes i dones: folklore interessant a la dinastia Qing |
| 1991 | 倾城倾国（上、下） | The Falling City and the Country |
| 1993 | 暮鼓晨钟—少年康熙 | Twilight Drums and Morning Bells - Young Kangxi |
| 1994 | 清宫之谜》中两种——沧海珠 | Two of them in "Mystery of the Qing Palace" - "Pearl of the Sea" |
| 1998 | 凌力文集 | Ling Li's Collected Works |
| 1999 | 梦断关河 | Guan River of Broken Dreams |
| 2008 | 北方佳人 | Northern Beauty |

## Premis

* 1991: Premi Mau Dun per 少年天子 (Son of Heaven)
* 1995: Premi d'assaig del 45è aniversari del municipi de Pequín per 暮鼓晨鐘—少年康熙 (Twilight Drum Morning Bell-Young Kangxi)
* 1999: Premi Lao She i Premi Yao Xueyin per 梦断关河 (Guan River of Broken Dreams)

## Referències

* ↑ «凌力_名人堂_读书频道_新浪网». [Consulta: 3 gener 2021].
* ↑ Algunes biografies citen comn a lloc de naixement, Yudu (província de Jiangxi).
* ↑ Leung, Laifong, 1948-. Contemporary Chinese fiction writers : biography, bibliography, and critical assessment. ISBN 978-1-317-51619-4.
* 1 2 «百度百科——全球领先的中文百科全书». [Consulta: 18 juny 2024].
# Lingüística generativa

La lingüística generativa agrupa un conjunt de teories desenvolupades a partir dels anys 1950 pel lingüista americà Noam Chomsky. S'oposa alhora al conductisme i a l'estructuralisme.
La teoria generativa es distingeix de les altres tradicions perquè fa la distinció competència / prestació, que distingeix la capacitat lingüística de l'acte de la paraula. Així, segons aquesta orientació, cada locutor posseeix un «òrgan lingüístic especialitzat» (« Language Acquisition Device ») que permet l'anàlisi i la producció de les estructures complexes que formen el discurs. En Altres Paraules, cada llengua forma una estructura observable, resultat d'un sistema innat universalment compartit. A partir d'aquí correspon a la lingüística generativa, comprendre l'estructura i el comportament d'aquest sistema.
De fet, segons Chomsky, l'objectiu de la lingüística és definir els paràmetres de variació entre les llengües, ja que segons el seu enfocament, la variació lingüística no és un fet de l'atzar. Al si d'aquest enfocament, es troben la teoria estàndard (TS), la teoria estàndard extensa (TSE) i la teoria minimalista, que encara està d'actualitat.
Contràriament a certes idees, el marc de la teoria generativa sobrepassa l'estudi del sistema sintàctic: comprèn tot el procés lingüístic. El fet que la majoria de treballs pertanyen a l'àmbit sintàctic es pot explicar arran d'una tria metodològica, ja que es pensa que aquest àmbit resulta més fàcil a aïllar dels altres fenòmens cognitius.

## Referències

* ↑ Syntactic Structures, page 13, Chomsky, Noam, 1957,2002, publisher Mouton de Gruyter.
* ↑ Bloomfield, Leonard, 1929, 274; cited in Rogers, David, 1987, 88
* ↑ Hockett, Charles, 1987, 41
* ↑ Aspects of the Theory of Syntax, Chomsky, Noam, 1965, publisher MIT Press.
* ↑ «Mod 4 Lesson 4.2.3 Generative-Transformational Grammar Theory». www2.leeward.hawaii.edu. Arxivat de l'original el 2018-09-16. [Consulta: 2 febrer 2017].

## Bibliografia

* Chomsky, Noam. 1965. Aspects of the theory of syntax. Cambridge, Massachusetts: MIT Press.
* Hurford, J. (1990) Nativist and functional explanations in language acquisition. In I. M. Roca (ed.), Logical Issues in Language Acquisition, 85–136. Foris, Dordrecht.
* Isac, Daniela. I-language: An Introduction to Linguistics as Cognitive Science, 2nd edition. Oxford University Press, 2013. ISBN 978-0-19-953420-3. Arxivat 2011-07-06 a Wayback Machine.
# Leptobrachella serasanae

Leptobrachella serasanae és una espècie de granota que viu a Indonèsia i Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M. & Yambun, P. 2004. Leptobrachella serasanae. Llista Vermella d'Espècies Amenaçades de la UICN 2006. Consulta: 13 de gener de 2008.
# Llau de Font Gotellera

El barranc de la Torre és un afluent per l'esquerra del riu de Conques. Discorre del tot per l'antic terme de Conques, actualment del municipi d'Isona i Conca Dellà.
Es forma a 568 m. alt., per la unió del barranc de la Masia del Tonyet i un altre barranc paral·lel a aquest, al nord-est de la Masia del Tonyet i al nord-oest de la de Claverol.

## Enllaços externs

* Institut Cartogràfic de Catalunya
# Liza vaigiensis

Liza vaigiensis o Chelon vaigiensis és un peix teleosti de la família dels mugílids i de l'ordre dels perciformes.

## Morfologia

Pot arribar als 63 cm de llargària total.

## Distribució geogràfica

Es troba des de les costes del Mar Roig i de l'Àfrica oriental fins a les de Tuamotu, sud del Japó, sud de la Gran Barrera de Corall i Nova Caledònia.

## Referències

* ↑ The Taxonomicon (anglès)
* 1 2 FishBase (anglès)
# Liza persicus

Liza persicus és un peix teleosti de la família dels mugílids i de l'ordre dels perciformes.

## Morfologia

Pot arribar als 30 cm de llargària total.

## Distribució geogràfica

Es troba a les costes de Bahrain i Qatar.

## Referències

* ↑ The Taxonomicon (anglès)
* 1 2 FishBase (anglès)
# Llengua d'identificació

Es considera la llengua d'identificació com la llengua o llengües a les que una persona es considera més proper. A vegades s'ha utilitzat aquest concepte per a referir-se a la pregunta quina és la seua llengua?. És un concepte psicolingüístic, i se situa en l'esfera de les actituds lingüístiques. Tot i que s'hi associa, cal no confondre la llengua d'identificació amb la llengua inicial, les competències lingüístiques o la llengua més utilitzada.
Entre altres opcions paregudes per a referir-se a la llengua d'identificació, s'ha considerat la identitat lingüística. I també la llengua pròpia. Però el lligam d'aquest concepte amb la política lingüístic i la seua vehiculació com a concepte col·lectiu, més que individual, l'han reservat per a altres usos.

## Referències

Torres, J (coord.); Vila, F.X; Fabà, A; Bretxa, V; Pradilla, M.À. (2005) Estadística sobre els usos lingüístics a Catalunya 2003. Llengua i societat a Catalunya en els inicis del segle XXI. Barcelona: Generalitat de Catalunya.

## Vegeu també

* Llengua inicial
* Llengua pròpia
* Llengua amb progenitors
# Llengua d'Aragó

La Llengua d'Aragó era una de les llengües amb què es dividia l'Orde de Sant Joan de Jerusalem. Fou creada al segle xv sota el magisteri del català Pere Ramon Sacosta i incloïa els priorats de Catalunya, de Navarra i la Castellania d'Amposta. El membre d'aquesta llengua que era batlle conventual era el Draper i s'encarregava de tenir cura de les robes dels membres del Convent, així com de l'Hospital que hi havia a Rodes i més tard a Malta.
Aquesta llengua es va mantenir fins a la conquesta de Malta per part de Napoleó. Després, els cavallers de l'Hospital van haver de fer un dur periple per acabar a Roma i completament reformulats. La llengua d'Aragó es va integrar, de nou, en la llengua d'Espanya i encara ara continua així.

## Grans Mestres de la Llengua d'Aragó

* Juan Fernández de Heredia (1377-1396)
* Pere Ramon Sacosta (1461-1466)
* Ramon Perellós i Rocafull (1697-1720)
# Llac Drūkšiai

El llac Drūkšiai o llac Drysvyaty (en lituà: Ežeras Drūkšiai; en belarús: Дрысвяты, pronunciat: [drɨˈsʲvʲatɨ]; en rus: Озеро Дрисвяты; en polonès: Dryświaty) és el més gran dels llacs de Braslau, situat al nord-est de Lituània i la província de Vítsiebsk, a Belarús. L'aigua del llac es feia servir per a refrigerar la central nuclear d'Ignalina.
La profunditat màxima del llac és de 33,3 m. i la mitjana de 7,6 m. El canal del llac es va formar per dues vies perpendiculars, que s'estenien de nord a sud i d'oest a est, durant el moviment glaciar. La profunditat màxima del primer llit era de 29 m. i el segon de 33,3 m. Les profunditats més grans estaven situades al mig del llac. L'aigua més baixa està en el cantó sud del llac, la profunditat del qual no excedeix de 3 a 7 m. A la vora del llac està situada la ciutat lituana de Visaginas. Sis rius petits desemboquen al llac, i un de gros i contingut en una presa d'aigua en surt.

## Referències

* ↑ «Treaty concerning the lithuanian-belarusian state frontier.Signed at Vilnius on 6 February 1995» (en anglès). Nacions Unides. [Consulta: 1r gener 2010].
* ↑ «Lake Drūkšiai» (en anglès). World Lake Database. [Consulta: 9 desembre 2013].
* ↑ «Environmental releases of radioactivity and the incidence of thyroid disease at the Ignalina nuclear power plant» (en anglès). Universitat Estatal d'Oregon. [Consulta: 24 gener 2010].

## Enllaços externs

* Centre de turisme ecològic Druksiai Arxivat 2017-06-26 a Wayback Machine. (anglès)
* Llac Druksiai amb territoris adjacents Arxivat 2008-06-16 a Wayback Machine.. Institut Ecològic de la Universitat de Vílnius (anglès)
# Liv Strömquist

Liv Strömquist (Lund, 3 de febrer de 1978) és una autora de còmics sueca, a més de locutora i activista política.
Strömquist és l'autora dels àlbums Hundra procent fett («cent per cent de greix», 2006), Drift («funcionament», 2007), Einsteins fru («la dona d'Einstein», 2008), Prins Charles känsla («el sentiment del príncep Carles», 2010), Ja till Liv («sí a la Vida», 2011) i Kunskapens frukt («la fruita prohibida», 2014). Esta última és un assaig il·lustrat sobre la història cultural de la vulva.
Strömquist també ha participat com a col·laboradora habitual en programes de ràdio i televisió com Tankesmedjan, Hej domstol, Pang Prego, En varg söker sin pod o Lilla drevet i ha copresentat dos temporades de la sèrie Liv och Horace i Europa junt amb Horace Engdahl, sobre llocs culturals europeus.
El 2017, l'antologia de dibuixos The Night Garden («el jardí nocturn»), exposa en diferents estacions del Metro d'Estocolm, causà controvèrsia en representar obertament la menstruació. El 21 de març de 2018 Ficomic anuncià la seua assistència al Saló Internacional del Còmic de Barcelona de 2018 per a presentar El fruto prohibido (traducció al castellà).

## Referències

* ↑ «Liv Strömquist». Ficomic. [Consulta: 14 abril 2018].
* ↑ «Liv Strömquist» (en suec). Galago. [Consulta: 14 abril 2018].
* ↑ Josep Oliver. «‘El fruto prohibido’, de Liv Strömquist: historia social de la vulva» (en castellà). Papel en blanco, 29-03-2018. [Consulta: 14 abril 2018].
* ↑ Lisa Rosman. «Liv Strömquist: ”Jag kopplar av genom att kolla på dokusåpor”» (en suec). Damernas Värld, 27-12-2017. [Consulta: 16 abril 2018].
* ↑ Elle Hunt «'Enjoy menstruation, even on the subway': Stockholm art sparks row» (en anglés). The Guardian, 02-11-2017 [Consulta: 14 abril 2018].
* ↑ Europa Press «La historietista sueca Liv Strömquist se suma al Saló del Còmic». Al dia. Europa Press, 21 març [Consulta: 14 abril 2018].
* ↑ «El fruto prohibido» (en castellà). elpais.com. [Consulta: 16 juliol 2020].
# Llista de missions diplomàtiques a Andorra

Aquesta és una llista de missions diplomàtiques a Andorra. A Andorra hi ha dues ambaixades, la de França i la d'Espanya, a Andorra la Vella. Altres països acrediten un ambaixador des de París o Madrid, però dirigeixen relacions dia a dia i proporcionen serveis consulars a Barcelona o per Cònsols Honoraris residents a Andorra.

## Ambaixades

Les següents ambaixades estan situades a la capital del Principat, Andorra la Vella:
* Espanya
* França

### Consolats generals

Els consolats generals estan situats fora del Principat, tots a Barcelona.
* Argentina
* Bèlgica
* Colòmbia
* Costa Rica
* Alemanya
* Hongria
* Irlanda
* Itàlia
* Luxemburg
* Suècia
* Suïssa
* Turquia
* Regne Unit
* Estats Units

## Ambaixades no residents

Les ambaixades no residents al Principat es troben a Madrid, excepte els anotats a París i Brussel·les.
| Algèria (París) Argentina Armènia (París) Austràlia Àustria Azerbaidjan Bèlgica Bòsnia i Hercegovina (París) Brasil Bulgària Cambodja (París) Canadà Xile R.P. de la Xina Colòmbia Croàcia Cuba Xipre (París) Txèquia Dinamarca República Dominicana Egipte El Salvador Estònia Finlàndia Alemanya Grècia Guatemala Ciutat del Vaticà Hondures Hongria Índia Indonèsia (París) Irlanda Islàndia (París) Israel | Itàlia  Japó (París) Corea del Sud Letònia (París) Líban (París) Lituània (París) Luxemburg Malta Marroc (París) Mèxic Myanmar (París) Països Baixos (París) Nicaragua (París) Noruega Pakistan Panamà (París) Paraguai (París) Perú Filipines Polònia Portugal Romania Rússia San Marino Sèrbia Seychelles (Brussel·les) Eslovènia Sud-àfrica Tailàndia Turquia Ucraïna Regne Unit Estats Units Uruguai Veneçuela (París) |

## Enllaços externs

* Llista Diplomàtica d'Andorra Arxivat 2007-09-28 a Wayback Machine.
# Lluís II

Lluís II és el nom dels següents personatges:
* Lluís II d'Alemanya (804 - Frankfurt del Main, 876), rei dels francs orientals
* Lluís II de Baden (Karlsruhe, 1824 - 1858), gran duc de Baden (1852 - 1856)
* Lluís II de Bar (1370 /1375 - 1430), cardenal-duc de Bar
* Lluís II de Baviera (1845 - 1886), rei de Baviera (1864-86)
* Lluís II de Borbó dit "El Bo" (1337 - 1410), duc de Borbó
* Lluís II de Borbó-Condé, conegut com “el Gran Condé” (1621, París - 1686, Fontainebleau), príncep de França i mariscal
* Lluís II d'Etrúria (Madrid, 1799 - Niça, França, 1883), Duc de Parma i Piacenza (1847-48), rei d'Etrúria i Duc de Lucca
* Lluís II de França dit el Quec o el Tartamut (846 - Compiègne, 879), rei carolingi de França
* Lluís II Gonzaga o Lluís II de Màntua (? 1334 - Màntua, Senyoriu de Màntua, 1882), senyor de Màntua entre 1369 i 1382
* Lluís II de Hessen (1438 - 1471), Landgravi de Baix-Hessen
* Lluís II de Hessen-Darmstadt (Darmstadt, 1777 - 1848), Gran Duc de Hessen-Darmstadt (1830 -1848)
* Lluís II d'Holanda (París, 1804 - Forlì, 1831)
* Lluís II d'Hongria (Budapest, 1506 - Mohács, 1526), Rei d'Hongria i de Bohèmia
* Lluís II d'Itàlia dit “el Jove” (825 - Brescia, 875), rei d'Itàlia (839 -875), Emperador d'Occident (855 -875) i comte de Provença
* Lluís II de Nassau-Weilburg (Weilburg, 1565 - Saarbrücken, 1627), noble alemany
* Lluís II de Navarra dit “el Just” (Fontainebleau, 1601 - Saint Germain-en-Laye, 1643), rei de Navarra i de França
* Lluís II d'Orleans, dit “el Pare del Poble” (Blois, 1462 - París, 1515), duc d'Orleans i Valois duc d'Orleans i Valois (1465-1515)
* Lluís II de Provença (Tolosa, 1377 - Angers, 1417), duc d'Anjou, comte de Provença i rei de Nàpols
* Lluís II del Palatinat o Lluís II de Baviera dit "el Sever" (Heidelberg, 1229 -1294), duc de Baviera i comte palatí del Rin (1253 -1294)
Viccionari
# Lluïsa Vilaseca Blasi

Lluïsa Vilaseca Blasi (Barcelona, 3 de maig de 1952) és una exfutbolista catalana, considerada una de les pioneres del futbol femení a Catalunya.
Migcampista, disputà el primer partit del Futbol Club Barcelona femení –sota el nom de Selecció Ciutat de Barcelona–, juntament amb altres futbolistes com Carme Nieto, Alicia Estivill, Lolita Ortiz i Imma Cabecerán, principal promotora de l'esdeveniment. El partit es jugà a l'estadi Camp Nou davant 60.000 espectadors contra la Unió Esportiva Centelles el dia de Nadal de 1970. Es retirà el juny de 1973 per motius laborals.

## Referències

* 1 2 Tomás Belenguer, 2021, p. 331-332.
* ↑ Poquí, Joan. «Las Pioneras del Barça» (en castellà). Mundo Deportivo, 06-01-2021. [Consulta: 30 març 2023].

## Bibliografia

* Tomás Belenguer, Manuel. Barça femení : història des dels orígens fins al triplet. Barcelona: Editorial Base, 2021. ISBN 9788419007001.

## Enllaços externs

* Fitxa de Lluïsa Vilaseca Blasi - Agrupació Jugadors FC Barcelona
# Los Alamos (Califòrnia)

Los Alamos és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.372 habitants.

## Demografia

Segons el cens del 2000, Los Alamos tenia 1.372 habitants, 471 habitatges, i 349 famílies. La densitat de població era de 225,4 habitants/km².
Dels 471 habitatges en un 44,2% hi vivien nens de menys de 18 anys, en un 58% hi vivien parelles casades, en un 11,3% dones solteres, i en un 25,9% no eren unitats familiars. En el 20,4% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,36.
Per edats la població es repartia de la següent manera: un 31,9% tenia menys de 18 anys, un 7,7% entre 18 i 24, un 34,2% entre 25 i 44, un 19,3% de 45 a 60 i un 7% 65 anys o més.
L'edat mediana era de 34 anys. Per cada 100 dones de 18 o més anys hi havia 96 homes.
La renda mediana per habitatge era de 47.321 $ i la renda mediana per família de 49.125 $. Els homes tenien una renda mediana de 32.206 $ mentre que les dones 30.714 $. La renda per capita de la població era de 18.013 $. Entorn del 10,3% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Los Alamos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Los Alamos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Lloret de l'illa de Rennell

El lloret de l'illa de Rennell (Geoffroyus hyacinthinus) és una espècie d'ocell de la família dels psitàcids sovint considerat una subespècie de Geoffroyus heteroclitus. Habita zones boscoses de les terres baixes de Rennell, a les illes Salomó.
# Lloret de raquetes de Mindanao

El lloret de raquetes de Mindanao (Prioniturus waterstradti) és una espècie d'ocell de la família dels psitàcids que habita la selva humida de les muntanyes de Mindanao, a les illes Filipines.
# Luci Bebi (ambaixador 202 aC)

Lluci Bebi (en llatí Lucius Baebius) va ser un magistrat romà. Formava part de la gens Bèbia, una família romana d'origen plebeu.
Va ser un dels ambaixadors romans enviats per Publi Corneli Escipió a Cartago l'any 202 aC. Escipió el va deixar després amb el comandament del camp romà.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 452.
# Loch Carron

* Aquest article tracta sobre el loch. Vegeu-ne altres significats a «Lochcarron».
El Loch Carron (Gaèlic escocès: "Loch Carrann") és un loch a la costa oest de Ross and Cromarty als Highlands escocesos. És el punt per on el Riu Carron entra a l'oceà Atlàntic.
Segons les cartes marines, els corrents de marea arriben als 3 nusos (5,6 km / h; 3,5 mph) en l'estret, encara que no es veu molta pertorbació en el flux d'aigua. En els estrets, la profunditat de l'aigua és inferior a 20 metres, però en les conques d'ambdós costats, s'estén fins a una profunditat de més de 100 metres. Per sota dels penya-segats, al castell de Strome, hi ha una colònia de Limaria hians.

## Turisme

El turisme és una indústria significativa en els Highlands i que genera activitat econòmica local important. Proporciona ocupació per persones locals i atreu molts visitants a Wester Ross en general i Lochcarron en particular a causa de la seva ubicació.
La Kyle de Lochalsh Line passa al llarg de la riba sud del loch, amb estacions de ferrocarril a Attadale, Stromeferry, Duncraig, i Plockton.

## Referències

* 1 2 «Dolphin escort» (en anglès). Diver, 01-02-2012. Arxivat de l'original el 2016-03-04. [Consulta: 6 gener 2016].

## Bibliografia

* 2528 Loch Gairloch, Loch Kishorn and Loch Carron (Map) (2007 ed.). UK Hydrographic Office.
# Lysippus (cràter)

Lysippus és un cràter d'impacte en el planeta Mercuri de 155 km de diàmetre. Porta el nom de l'escultor de l'antiga Grècia Lísip (segle iv aC), i el seu nom va ser aprovat per la Unió Astronòmica Internacional el 1976.

## Referències

* ↑ «Lysippus». Gazetteer of Planetary Nomenclature. United States Geological Survey, 11-10-2016. [Consulta: 12 juny 2017].

## Vegeu també

* Llista de cràters de Mercuri
# Lysica

Lysica és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1475.